 ΣΥΜΠΕΡΑΣΜΑΤΑ – ΠΡΟΤΑΣΕΙΣ

Της 2ης Συνδιάσκεψης Αιρετών Γυναικών στην Αυτοδιοίκηση

Στη 2η Συνδιάσκεψη Αιρετών Γυναικών στην Αυτοδιοίκηση, που πραγματοποιήθηκε με επιτυχία στην Αλεξανδρούπολη στις 13 & 14 Μαΐου, πάνω από 400 αιρετές όλων των βαθμίδων της Αυτοδιοίκησης διαπίστωσαν ότι το ποσοστό Γυναικών που έχουν εκλεγεί  στην Αυτοδιοίκηση παραμένει πολύ χαμηλό. Ο νόμος που αφορά την υποχρεωτική ποσόστωση στην συμμετοχή των γυναικών στην εκλογική διαδικασία, ήταν ένα καλό κίνητρο για την συμμετοχή των γυναικών στην Αυτοδιοίκηση. Ο νόμος λειτούργησε αποφασιστικά στην αύξηση της εκπροσώπησης των Γυναικών στα Κοινοτικά, Δημοτικά και Νομαρχιακά Συμβούλια. 

Οι αιρετές που πήραν μέρος στην 2η Συνδιάσκεψη αποφάσισαν τα παρακάτω:

· Δεσμευόμαστε  για την διάδοση και εφαρμογή της Ευρωπαϊκής Χάρτας Ισότητας στις τοπικές κοινωνίες

· Δεν δεχόμαστε την μείωση της ποσόστωσης αλλά απαιτούμε την αύξηση που θα τείνει σε ισόρροπη συμμετοχή των δύο φύλων.  Να ασκηθεί πίεση στα πολιτικά κόμματα, ώστε να υπάρξουν  περισσότερες γυναίκες επικεφαλής συνδυασμών, δεδομένου ότι ο αριθμός των εκλεγμένων Γυναικών σε θέση Νομάρχη, Δημάρχου και Προέδρου Κοινότητας παραμένει σε απαράδεκτα χαμηλά επίπεδα.2α

· Ενόψει των εκλογών της Αυτοδιοίκησης να υπάρξει κεντρικό επικοινωνιακό πρόγραμμα που να ενημερώνει και να ευαισθητοποιεί τον ελληνικό πληθυσμό για τη δραστηριοποίηση των γυναικών στην πολιτική.
· Να δοθούν κίνητρα που θα μπορούσαν για να διευκολύνουν την παρουσία των γυναικών στα κοινά και την ενεργή συμμετοχή τους στην αυτοδιοίκηση. Η ενίσχυση των δομών πρόνοιας (ΚΔΑΠ, ΚΗΦΗ, Βοήθεια στο σπίτι, ρύθμιση στο πρόγραμμα ωραρίου των παιδικών σταθμών κλπ) θα τις διευκόλυνε να μειώσουν τον χρόνο τους από τις οικογενειακές υποχρεώσεις και να εξασφαλίσουν χρόνο για την ανάληψη θέσεων ευθύνης. Θα μπορούσε να μελετηθεί η εξασφάλιση μειωμένου ωραρίου εργασίας για τις εργαζόμενες αιρετές – μητέρες, η θέσπιση ειδικών αδειών,  .

· Η αξιοποίηση των ήδη εκλεγμένων γυναικών στα κέντρα λήψης αποφάσεων αλλά και η προβολή των πετυχημένων πρωτοπόρων δράσεων που πραγματοποίησαν γυναίκες τις πολιτικής θα μπορούσε να συμβάλει ενεργά στην βελτίωση της θέσης της γυναίκας στην αυτοδιοίκηση.

· Η επιμόρφωση των αιρετών με ειδικά σεμινάρια για την λειτουργία των Ο.Α. και γενικότερα σε θέματα αυτοδιοίκησης κρίνεται αναγκαία. 

· Συμβολή ΚΕΔΚΕ & ΕΝΑΕ στην ουσιαστική εφαρμογή του νόμου της ποσόστωσης στα διορισμένα συμβούλια Ν 2839/2000

· Στο ΕΣΠΑ να ενσωματωθούν πολιτικές ισότητας ότι μόνο με θετικές ρυθμίσεις, όχι μόνο με διακριτές πολιτικές για τις γυναίκες, αλλά ενσωματώνοντας την διάσταση του φύλου σε όλες τις πολιτικές

· Να κατοχυρωθεί θεσμικά η σύσταση  Δομών Ισότητας σε κάθε Δήμο και Νομαρχία με στελέχωση και στοχευόμενη δουλειά. 

· Συντονισμός όλων των ΟΤΑ  για πολιτικές ισότητας

· Αξιοποίηση τεχνολογιών πληροφορικής και επικοινωνίας για την μείωση του ψηφιακού χάσματος

· Να υπάρξει πρόνοια διεύρυνσης του ορισμού της πολιτικής πολυφωνίας, έτσι ώστε να μην αναφέρεται μόνο στην Βουλή και ευρωβουλή αλλά και στην Αυτοδιοίκηση.

· Στο νέο νομοσχέδιο για την αδειοδότηση των ραδιοτηλεοπτικών σταθμών να τεθούν θέματα για τον τρόπο παρουσίασης, αντιμετώπισης και μεταχείρισης των γυναικών και την κατάργηση των στερεοτύπων

· Να καταγγέλλονται στο Ραδιοτηλεοπτικό Συμβούλιο περιπτώσεις που υποβαθμίζουν τον ρόλο, τη φύση και τη γυναικεία δραστηριότητα. 

